“Real Madrid” La Liga 2-davrasidagi ilk o‘yin uchun qaydnomani e’lon qildi. Tarkibda Serxio Ramos va yana 5 futbolchi yo‘q

Madridning “Real” klubi La Liga 20-turi doirasida “Alaves”ga qarshi kechadigan uchrashuv uchun kengaytirilgan tarkibni e’lon qildi.

Koronavirus tufayli mazkur o‘yinda ishtirok eta olmaydigan Zinedin Zidan qaydnomaga 20 nafar futbolchini kiritdi. Qaydnomadan himoyachilar Serxio Ramos, Daniel Karvaxal, Nacho, yarim himoyachilar Federiko Valverde, Martin Edegor va hujumchi Rodrigo Goes o‘rin olmadi.
“Alaves” va “Real” jamoalari o‘rtasidagi bahs Toshkent vaqti bilan 23-yanvardan 24-yanvarga o‘tar kechasi 01:00 da boshlanadi.
“Real”ning qaydnomasi bilan tanishing:
Darvozabonlar: Tibo Kurtua, Andrey Lunin, Diyego Altube.
Himoyachilar: Eder Militao, Rafael Varan, Marselo, Alvaro Odriosola, Ferlan Mendi, Viktor Chust.
Yarim himoyachilar: Toni Kroos, Luka Modrich, Kazemiro, Isko, Antonio Blanko.
Hujumchilar: Eden Azar, Karim Benzema, Marko Asensio, Lukas Vaskes, Vinisius Junior, Mariano Dias.
Eslatib o‘tamiz, mazkur jamoalarning 1-davradagi o‘yinida “Real” o‘z uyida 1:2 hisobida yutqazib qo‘ygandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!